CELEX: 32009D0884
Language: lv
Date: 2009-11-30 00:00:00
Title: 2009/884/EK: Komisijas Lēmums ( 2009. gada 30. novembris), ar ko groza Lēmumu 2007/116/EK, izveidojot papildu rezervētos numurus, kas sākas ar 116 (izziņots ar dokumenta numuru C(2009) 9425) (Dokuments attiecas uz EEZ)

3.12.2009   
            
            
               LV
            
            
               Eiropas Savienības Oficiālais Vēstnesis
            
            
               L 317/46
            
         
      KOMISIJAS LĒMUMS
   
   (2009. gada 30. novembris),
   ar ko groza Lēmumu 2007/116/EK, izveidojot papildu rezervētos numurus, kas sākas ar “116”
   (izziņots ar dokumenta numuru C(2009) 9425)
   (Dokuments attiecas uz EEZ)
   (2009/884/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 7. marta Direktīvu 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) (1) un jo īpaši tās 10. panta 4. punktu,
   tā kā:
   
               (1)
            
            
               Ar Komisijas Lēmumu 2007/116/EK (2) tās valsts numuru sērijas, kas sākas ar “116”, ir rezervētas saskaņotajiem numuriem, kuri paredzēti saskaņotajiem pakalpojumiem ar sociālo vērtību. Minētā lēmuma pielikumā ir saraksts ar konkrētiem šīs sērijas numuriem un pakalpojumiem, kam katrs no šiem numuriem ir rezervēts. Izmaiņas minētajā sarakstā var veikt saskaņā ar Direktīvas 2002/21/EK 22. panta 3. punktā minēto procedūru.
            
         
               (2)
            
            
               Divi pakalpojumi – palīdzības līnija noziegumu upuriem un nesteidzamās medicīniskās palīdzības dienests – ir pakalpojumi ar sociālo vērtību, kuriem var piešķirt saskaņotos numurus. Šo iemeslu dēļ jāatjaunina Lēmums 2007/116/EK un jāpievieno papildu rezervētie numuri. Nesteidzamās medicīniskās palīdzības dienesta numurs nav paredzēts tam, lai aizstātu numuru 112 vai valsts neatliekamās palīdzības dienestu numurus.
            
         
               (3)
            
            
               Tādēļ attiecīgi ir jāgroza Lēmums 2007/116/EK.
            
         
               (4)
            
            
               Šajā lēmumā paredzētie pasākumi ir saskaņā ar Komunikāciju komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2007/116/EK pielikumu aizstāj ar šā lēmuma pielikumu.
   2. pants
   Dalībvalstis veic visus nepieciešamos pasākumus, lai nodrošinātu to, ka no 2010. gada 15. aprīļa kompetentais nacionālais regulators var piešķirt numurus, kas sarakstā iekļauti ar šo lēmumu.
   3. pants
   Šis lēmums ir adresēts dalībvalstīm.
   
      Brisele, 2009. gada 30. novembrī
      
         
            Komisijas vārdā –
         
            Komisijas locekle
         
         Viviane REDING
         
      
   
   
      (1)  OV L 108, 24.4.2002., 33. lpp.
   
      (2)  OV L 49, 17.2.2007., 30. lpp.
   
      PIELIKUMS
      
         Numuri, kas rezervēti saskaņotajiem pakalpojumiem ar sociālo vērtību
      
      
                  Numurs
               
               
                  Pakalpojums, kuram numurs ir rezervēts
               
               
                  Ar tiesībām izmantot šo numuru saistītie konkrētie nosacījumi
               
            
                  116 000
               
               
                  
                     Pakalpojuma nosaukums
                  
                  Palīdzības dienests pazudušu bērnu meklēšanai
                  
                     Apraksts
                  
                  Šis dienests: a) pieņem zvanus par pazudušiem bērniem un nodod šo informāciju policijai; b) sniedz padomu un atbalstu personām, kas ir atbildīgas par pazudušo bērnu; c) sniedz atbalstu izmeklēšanā.
               
               
                  Pakalpojums pieejams nepārtraukti (t. i., visā valstī 24 stundas diennaktī, 7 dienas nedēļā).
               
            
                  116 006
               
               
                  
                     Pakalpojuma nosaukums
                  
                  Palīdzības līnija noziegumu upuriem
                  
                     Apraksts
                  
                  Šis dienests sniedz emocionālu atbalstu noziegumu upuriem, kā arī informāciju par tiesībām un iespējām tās izmantot un vērsties attiecīgajās organizācijās. Jo īpaši tas sniedz informāciju: a) par vietējo policiju un kriminālprocesiem; b) par iespējām saņemt kompensāciju un apdrošināšanas jautājumiem. Tas arī sniedz atbalstu noziegumu upuriem atbilstošu citu palīdzības avotu meklēšanā.
               
               
                  Ja pakalpojums nav pieejams nepārtraukti (t. i., visā valstī 24 stundas diennaktī, 7 dienas nedēļā), tā sniedzējam jānodrošina, ka informācija par pakalpojuma pieejamību ir sabiedrībai viegli atrodama un ka laikā, kad pakalpojums nav pieejams, zvanītājs tiek informēts, kad tas atkal būs pieejams.
               
            
                  116 111
               
               
                  
                     Pakalpojuma nosaukums
                  
                  Bērnu uzticības tālrunis
                  
                     Apraksts
                  
                  Šis dienests sniedz palīdzību bērniem, kam vajadzīga aprūpe un aizsardzība, un informē viņus par palīdzības organizācijām un pieejamiem resursiem; tas dod iespēju bērniem izteikt savas rūpes, runāt par jautājumiem, kas tos tieši skar, un sazināties ar kādu krīzes situācijā.
               
               
                  Ja pakalpojums nav pieejams nepārtraukti (t. i., visā valstī 24 stundas diennaktī, 7 dienas nedēļā), tā sniedzējam jānodrošina, ka informācija par pakalpojuma pieejamību ir sabiedrībai viegli atrodama un ka laikā, kad pakalpojums nav pieejams, zvanītājs tiek informēts, kad tas atkal būs pieejams.
               
            
                  116 117
               
               
                  
                     Pakalpojuma nosaukums
                  
                  Nesteidzamās medicīniskās palīdzības dienests
                  
                     Apraksts
                  
                  Šis dienests steidzamos, bet ne dzīvību apdraudošos gadījumos (it īpaši, bet ne tikai ārpus ierastā darba laika, nedēļas nogalē un svētku dienās) zvanītāju novirza uz attiecīgo medicīnas dienestu. Tas savieno zvanītāju ar kvalificētu un apmācītu zvanu operatoru vai zvanītāju tieši savieno ar praktizējošu ārstu vai klīnicistu.
               
               
                  Ja pakalpojums nav pieejams nepārtraukti (t. i., visā valstī 24 stundas diennaktī, 7 dienas nedēļā), tā sniedzējam jānodrošina, ka informācija par pakalpojuma pieejamību ir sabiedrībai viegli atrodama un ka laikā, kad pakalpojums nav pieejams, zvanītājs tiek informēts, kad tas atkal būs pieejams.
               
            
                  116 123
               
               
                  
                     Pakalpojuma nosaukums
                  
                  Emocionālā atbalsta dienests
                  
                     Apraksts
                  
                  Šis dienests sniedz zvanītājam iespēju baudīt patiesas cilvēcīgas attiecības un zvanītāju bez nosodījuma uzklausa. Tas sniedz emocionālu atbalstu zvanītājiem, kuri jūtas vientuļi, kuriem ir psiholoģiska krīze vai kuri domā par pašnāvību.
               
               
                  Ja pakalpojums nav pieejams nepārtraukti (t. i., visā valstī 24 stundas diennaktī, 7 dienas nedēļā), tā sniedzējam jānodrošina, ka informācija par pakalpojuma pieejamību ir sabiedrībai viegli atrodama un ka laikā, kad pakalpojums nav pieejams, zvanītājs tiek informēts, kad tas atkal būs pieejams.